આ વર્ષનું સુપરહિટ ગીત એટલે સચિને ગાયેલું ફિલ્મ ચોર બની થનગાટ કરેનું …હવે ભૂલી જવું છે…. સુપર કમ્પોઝિશન અને કાનમાં હેન્ડસ-ફ્રી ભરાવી તમને તમારી પોતાની દુનિયામાં લઈ જાય તેવા શબ્દો. પાછા તેના શબ્દો તમામ પ્રકારની કેફિયત રજૂ કરતા હતા. આ થઈ વાત ચોર બની થનગાટ કરેની… હવે વાત કરીએ આ વર્ષની બિગેસ્ટ સુપરહિટ ફિલ્મ કરસનદાસ પે એન્ડ યુઝની. ભારતની પ્રથમ ટોયલેટ જોનરની આ ફિલ્મનું ગીત આઈજ્યો…. બાપ રે…. વોટ અ કમ્પોઝિશન. ગુજરાતી ગીતો સાંભળવા ગમતા, હવે તેના પર થીરકવું ગમે છે. નાચવું ગમે છે, ઉડવું ગમે છે, ઉપરથી મારા નામધારી મયુર ચૌહાણનો ધરતીફાડ ડાન્સ. કેદાર અને ભાર્ગવની જોડીનું અફલાતુન સંગીત અને ગીતના બોલનું તો શું કહેવું. વિચારે ચડવું નહીં લિટોળા કરવા નહીં… પેટ સાટુ સારા ખિચડીને દાળભાત છે. આંતરડાની સમસ્યાને ઉજાગર કરી દીધી.